ผ่าคลอดค่ะ ผ่านไปเดือนกว่าน้ำคาวปลาหยุดแล้ว มีเพศสัมพันธ์ แล้วมีเลือดออกสีแดงสด ออกมากระปริดกระปรอยค่ะ 3 วันแล้ว เลือดมาจากไหน ผิดปกติไหมค่ะ คุมกำเนิดโดยการฉีดยาค่ะ
สวัสดีค่ะ โดยปกติหลังคลอด 3-5 วัน น้ำคาวปลาจะเป็นสีแดงแบบเลือด หลังจากนั้นจะค่อยๆ จางลงจนเป็นสีชมพูและเหลืองใสในช่วง 10 วันหลังคลอด และหลังจากนั้นจะกลายเป็นสีขาวใส และปริมาณจะค่อยๆ ลดลงจนหายไปที่ 3-4 สัปดาห์ดังนั้น หากน้ำคาวปลาได้หยุดไหลไปแล้ว และต่อมาได้มีเลือดออกกะปริดกะปรอยอีก จึงไม่ใช่น้ำคาวปลา แต่น่าจะเป็นเลือดที่เกิดจากผลข้างเคียงของยาฉีดคุมกำเนิดได้ค่ะ ซึ่งยาฉีดคุมกำเนิดชนิดที่ฉีดทุก 3 เดือนนั้น ก็มักทำให้เกิดอาการเลือดออกกะปริดกะปรอยในช่วงแรก และหลังจากนั้นประจำเดือนก็มักจะขาดหายไปค่ะดังนั้น หากเลือดที่ออกมีปริมาณไม่มาก ไม่มีปวดท้องน้อย ไม่มีตกขาวที่ผิดปกติ ก็ไม่ได้อันตรายอะไร ให้สังเกตอาการไปก่อนได้ แต่หากเลือดที่ออกมีปริมาณมาก มีปวดท้องน้อยมาก หรือมีตกขาวที่ผิดปกติ ควรไปพบสูติ-นรีแพทย์เพื่อตรวจหาสาเหตุค่ะ